CELEX: 31985D0569
Language: el
Date: 1985-12-20 00:00:00
Title: 85/569/ΕΟΚ: Απόφαση του Συμβουλίου της 20ής Δεκεμβρίου 1985 για τη σύναψη διακανονισμού συντονισμένης πειθαρχίας μεταξύ της Ευρωπαϊκής Οικονομικής Κοινότητας και της Δημοκρατίας της Φινλανδίας σχετικά με τις αμοιβαίες συναλλαγές τυριών

Avis juridique important

|

31985D0569

85/569/ΕΟΚ: Απόφαση του Συμβουλίου της 20ής Δεκεμβρίου 1985 για τη σύναψη διακανονισμού συντονισμένης πειθαρχίας μεταξύ της Ευρωπαϊκής Οικονομικής Κοινότητας και της Δημοκρατίας της Φινλανδίας σχετικά με τις αμοιβαίες συναλλαγές τυριών  

Επίσημη Εφημερίδα αριθ. L 370 της 31/12/1985 σ. 0041 Ισπανική ειδική έκδοση: Κεφάλαιο 11 τόμος 25 σ. 0077  Πορτογαλική ειδική έκδοση : Κεφάλαιο 11 τόμος 25 σ. 0075 

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 20ής Δεκεμβρίου 1985  για τη σύναψη διακανονισμού συντονισμένης πειθαρχίας μεταξύ της Ευρωπαϊκής Οικονομικής Κοινότητας και της Δημοκρατίας της Φινλανδίας σχετικά με τις αμοιβαίες συναλλαγές τυριών  (85/569/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  τον προσωρινό διακανονισμό συντονισμένης πειθαρχίας μεταξύ της Ευρωπαϊκής Οικονομικής Κοινότητας και της Δημοκρατίας της Φινλανδίας,  την πρόταση της Επιτροπής,  Εκτιμώντας:  ότι ο παραπάνω διακανονισμός λήγει στις 31 Δεκεμβρίου 1985· ότι, με βάση την πείρα που έχει αποκτηθεί, είναι αναγκαία η σύναψη νέου διακανονισμού·  ότι η Επιτροπή διεξήγαγε διαπραγματεύσεις με τη Δημοκρατία της Φινλανδίας για το θέμα αυτό και ότι έχει καταλήξει σε ικανοποιητική συμφωνία, με τη χώρα αυτή,  ΑΠΟΦΑΣΙΖΕΙ:  Άρθρο 1  Εγκρίνεται εξ ονόματος της Κοινότητας ο διακανονισμός συντονισμένης πειθαρχίας μεταξύ της Ευρωπαϊκής Οικονομικής Κοινότητας και της Δημοκρατίας της Φινλανδίας σχετικά με τις αμοιβαίες συναλλαγές τυριών.  Το κείμενο του διακανονισμού επισυνάπτεται στην παρούσα απόφαση.  Άρθρο 2  Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει το διακανονισμό δεσμεύοντας την Κοινότητα.  Βρυξέλλες, 20 Δεκεμβρίου 1985.  Για το Συμβούλιο  Ο Πρόεδρος  R. KRIEPS